เกษตรลุยปัดฝุ่นพ.ร.บ.สหกรณ์ 2542
ล้อมคอกออมทรัพย์-เครดิตยูเนี่ยน ขนหัวลุก134กลุ่มรอปลดแอก,นายวิวัฒน์ ศัลยกำธร รมช.เกษตรและสหกรณ์ เปิดเผยว่า สถานการณ์ด้านเศรษฐกิจที่เปลี่ยนแปลงไปทำให้ต้องปรับปรุงพระราชบัญญัติ (พ.ร.บ.) สหกรณ์ พ.ศ. 2542 ให้ทันสมัยขึ้น ดังนั้นจึงต้องรับฟังความเห็นจากผู้ที่มีส่วนได้ ส่วนเสียเพื่อเสนอให้คณะกรรมการขับเคลื่อนด้านกฎหมายของรัฐบาล ที่มีนายกอบศักดิ์ ภูตระกูล รัฐมนตรีประจำสำนักนายกรัฐมนตรี เป็นประธาน พิจารณา ก่อนเสนอคณะรัฐมนตรี (ครม.) ให้ความเห็นชอบภายในเดือน มิ.ย.นี้ เพื่อส่งให้สภานิติบัญญัติแห่งชาติ (สนช.) พิจารณาให้แล้วเสร็จต่อไป สำหรับสาระสำคัญของร่าง พ.ร.บ.สหกรณ์ฉบับดังกล่าว ต้องการส่งเสริมงานของสหกรณ์ ต่างๆให้สะดวก ซึ่งจะส่งผลดีต่อการบริหารกิจการสหกรณ์ให้มีประสิทธิภาพขึ้น รวมทั้งยังมีการแก้ไขอำนาจของนายทะเบียนสหกรณ์ การอุทธรณ์คำสั่งนายทะเบียนซึ่งเดิมต้องเสนอให้คณะกรรมการพัฒนาสหกรณ์แห่งชาติ แต่ในร่างพ.ร.บ.ดังกล่าว จะตั้งคณะทำงานย่อยขึ้นมาพิจารณาเพื่อให้เกิดความรวดเร็ว,ร่าง พ.ร.บ.สหกรณ์นี้ ได้รับฟังความเห็นจากสหกรณ์ที่มีส่วนได้ส่วนเสียมาแล้ว ในครั้งแรกพบว่ามีทั้งผู้เห็นด้วยและไม่เห็นด้วย โดยเฉพาะในด้านการ คุ้มครองสมาชิก ที่รัฐบาลไม่สามารถคุ้มครองสหกรณ์ขนาดใหญ่ที่มีเงินดำเนิน งานมากกว่า 5,000 ล้านบาทขึ้นไป จึงคิดที่จะแยกสหกรณ์เหล่านี้ออกไปให้อยู่ภายใต้ร่าง พ.ร.บ.คณะกรรมการกำกับกิจการสหกรณ์การเงินขนาดใหญ่ พ.ศ. ซึ่งร่างนี้ยังอยู่ระหว่างรับฟังความเห็นจากสหกรณ์ที่เกี่ยวข้องอีกครั้ง,ทั้งนี้ ในเบื้องต้นสหกรณ์รายใหญ่เหล่านี้ทั้งสหกรณ์ออมทรัพย์และเครดิตยูเนี่ยน รวม 134 แห่ง วงเงินทุนดำเนินการ 1.7 ล้านล้านบาท จากทุนดำเนินงานของสหกรณ์ทั้งสิ้น 2.2 ล้านล้านบาทนั้น มีแนวคิดจัดตั้งองค์กรอิสระขึ้นมาดูแล โดยสหกรณ์จะต้องจ่ายเงินเข้ากองทุนส่วนหนึ่งสมทบกับเงินที่รัฐบาลจะประเดิมให้ และจะได้รับสิทธิ์ต่างๆต่างไปจากเงื่อนไขของสถาบันการเงินอื่นๆ ซึ่งปัจจุบันมีทั้งผู้ที่เห็นด้วยและไม่เห็นด้วย ดังนั้น เพื่อให้ได้ข้อสรุป กรมส่งเสริมสหกรณ์อาจจัดกลุ่มสหกรณ์ออกเป็น 2 ประเภท คือ 1. เกี่ยวข้องกับการเกษตร และ 2.ที่ไม่เกี่ยวข้องกับการเกษตร เพื่อตั้งคณะกรรมการขึ้นมาดูแลสหกรณ์แต่ละประเภทตามความเหมาะสม.
นายวิวัฒน์ ศัลยกำธร รมช.เกษตรและสหกรณ์ เปิดเผยว่า สถานการณ์ด้านเศรษฐกิจที่เปลี่ยนแปลงไปทำให้ต้องปรับปรุงพระราชบัญญัติ (พ.ร.บ.) สหกรณ์ พ.ศ. 2542 ให้ทันสมัยขึ้น
วิวัฒน์ ศัลยกำธร,พ.ร.บ.สหกรณ์,ร่าง พ.ร.บ.สหกรณ์,สหกรณ์ออมทรัพย์,เครดิตยูเนี่ยน